Consiliul Superior al Magistraturii  nr……./……..2011
Înalta Curte de Casaţie şi Justiţie nr……./……..2011
Ministerul Justiţiei nr……./……..2011

Ministerul Public nr……./……..2011
Uniunea Naţională a Barourilor din România nr……./……..2011
Uniunea Naţională a Notarilor Publici din România nr……./……..2011
Uniunea Naţională a Executorilor Judecătoreşti din România nr……./……..2011
Având în vedere iminenţa intrării în vigoare a noilor coduri elaborate de către Parlament,
Ţinând cont de necesitatea întăririi activităţii de formare profesională a profesioniştilor în drept în special cu privire la această legislaţie fundamentală,

Luând în considerare recomandările internaţionale cu privire la încurajarea formării comune a practicanţilor dreptului,
Realizând efectul de modernizare pe care noile coduri o va aduce societăţii româneşti şi nevoia aplicării rapide şi în mod competent a acestor reglementări,

Reţinând mai ales necesitatea interpretării unitare a legii, 

Autorităţile semnatare încheie prezentul

PROTOCOL DE COLABORARE

PENTRU

IMPLEMENTAREA NOILOR CODURI
Prin care înţeleg să îşi asume responsabilitatea implementării noilor coduri, prin următoarele acţiuni cu caracter general:
Pct. 1. Semnatarii vor mijloci întărirea capacităţii organizatorice şi funcţionale ale instituţiilor responsabile cu formarea profesională a judecătorilor, procurorilor, grefierilor, avocaţilor, notarilor publici, executorilor judecătoreşti, consilierilor de probaţiune.
Pct. 2. Semnatarii îşi vor acorda sprijinul reciproc pentru alcătuirea de materiale utilizabile în formare cu privire la noile instituţii juridice din coduri.
Pct. 3. Semnatarii vor sprijini organizarea de seminarii comune de formare ale profesioniştilor dreptului şi vor colabora în diseminarea informaţiilor astfel obţinute.

Pct. 4. Semnatarii vor contribui prin cele mai adecvate mijloace la informarea populaţiei cu privire la noile drepturi şi obligaţii pe care le are potrivit noilor coduri, respectiv cu privire la modul de organizare şi funcţionare al întregului sistem de justiţie.

Consiliul Superior al Magistraturii 
prin preşedinte, jud. Nicolae Horaţius Dumbravă

Înalta Curte de Casaţie şi Justiţie
prin preşedinte, jud. Livia Stanciu

Ministerul Public 
prin procurorul general al PICCJ, proc. Laura Codruţa Kovesi

Ministerul Justiţiei
prin ministrul justiţiei, av. Cătălin Predoiu

Uniunea Naţională a Barourilor din România 
prin preşedinte, av. Gheorghe Florea
Uniunea Naţională a Notarilor Publici din România 
prin preşedinte, not. publ. Dumitru Viorel Mănescu 

Uniunea Naţională a Executorilor Judecătoreşti din România
prin preşedinte, exec. jud. Marius Crafcenco
